Huset Braidenbecker

**Huset Braidenbecker** er et avalonsk adelshus som har posisjonen som grever av Blarwen Cross. Setet tilfalt dem etter dommer Harrington av Rockson og marki Amos av West Lunden godtok anmodningen fra husets grunnlegger: Preston.

Posisjonen som greve blir i dag holdt av Meinrad Braidenbecker, barnebarnet av Ualan Braidenbecker – men ikke Teal Katherine. Ualan var gift med en steril kvinne, og hadde en affære med en ukjent tjener. Dette forholdet resulterte i en datter, som på Ualans dødsleie ble skjenket setet som grevinne av Blarwen Cross.

Setet er allikevel i en risikabel stilling: det er usikkert om Meinrad er gift eller har noen barn – ektefødte eller bastarder. Det vil gjøre at Delayahu arver setet, men han er en opprører og vil rette en målskive mot familien sin om han arver.

## ***Historie***

### **Andre Æra**

Grunnlagt av Preston Braidenbecker, hadde familien en grunn opprinnelse. Han var sønn av en ugift tjener-hore hos guvernøren av Derry, og som bar fram dennes uekte sønn. Preston var allikevel ivrig etter å passe på barnet, og brukte det lille moren hadde tjent på å kjøpe noen leker til den vordende lillebroren. Ni måneder senere døde moren ved nedkomsten av den lille bastarden, og guvernøren fikk dumpet liket hennes på et ukjent sted. Preston prøvde å ta seg av halvbroren, men var ute av stand til å gjøre noe slikt, og forlot ham på trappen til en munkeorden i Derry, og prøvde å finne seg et annet sted å bo.

Preston ble tatt imot på en avsidesliggende gård, men bare fordi enkemannen der ønsket å mate Preston til barna sine. Han fikk barna til å ta seg godt av ham, men snart ble de beordret til å drepe ham. Preston klarte imidlertid å flykte, og drepte hele familien i forsøket – og oppdaget samtidig kreftene sine. Etter dette forsvinner Preston, og dukker først opp igjen i en rettssak i Rockson mot Cassandra Jewell flere år senere.

Rockson-saken var et oppgjør mellom Cassandra og Preston. Hun hadde blitt svindlet av Preston for flere sekker med kaffebønner fra Soleil og en skipslast med jernmalm fra Pan-Taka. Saken var allerede avgjort på forhånd, ettersom dommer Harrington fikk nedbetalt en gjeld med Prestons hjelp – og dømte saken i hans favør. Cassandra ble satt til å betale for utgiftene rettssaken hadde kostet.

Flere år senere hadde Preston klart å svindle til seg flere landområder ved å innynde seg hos adelsmenn – som mistet alt annet enn hestene sine. Han var en svindler av klasse, men gikk til fots hele tiden. På et tidspunkt møtte han på en kremmer. Hun tilbød ham skyss, og det tok ikke lang tid før han forsto hvor sto feil han hadde begått. Det var ingen andre enn Cassandra Jewell. Hun endte allikevel med å gi ham et tilbud: han var en storsvindler, og hun en handelskvinne. Hun hadde eksotiske og sjeldne varer, og da kunne disse settes på spill – og dermed høyne gevinsten i en svindel.

Det tok seks år, men i 3558 hadde Preston og Cassandra fått dommer Harrington til å godkjenne et nytt landområde som Blarwen Cross under huset Braidenbecker. De hadde tjent landområdene med å kjøpe opp gjelden til de bankerotte adelsmennene, og nå ønsket de å bli adlet. Dommeren godkjente det, og med Meinrad av West Lunden på laget ble det godkjent. Gjennom denne tiden hadde Preston og Cassandra utviklet følelser for hverandre og blitt gifte, og hadde et trillingsett med sønner.

Sønnene fulgte i foreldrenes fotspor, og brukte deres rikdommer til å svindle seg en langt større pris. To av sønnene ble gifte med intet mindre enn markiser fra sør, og sikret seg landområder og rikdommer der. Den siste innledet et polygamt forhold med to kvinner, og de ble en kontroversiell trio blant sosieteten i Cadwallader, og hadde flere sammenstøt med lord Tate Chandler.

### **Tredje Æra**

Ualan Braidenbecker var den yngste av syv barn, men ble greven av Blarwen Cross da alle søsknene hans enten hadde falt i forsvar av Imperiet eller var på den gale siden av en duellpistol. Ualan ble ektet til den 13 år eldre Teal Katherine Braidenbecker, som han ikke fikk noen barn med. Han innledet derfor et forhold til en tjenestepike, som fødte ham en datter – men som på Teal Katherines ordre ble sendt bort fra Piety Hall. På Ualans dødsleie sørget han for at advokaten hans ville gi datteren posisjonen som grevinne. Teal Katherine prøvde å sikre setet til sin egen familie, men falt ned en trapp og brakk nakken før hun kunne gjøre større skade for den uekte datteren.

Etter den uekte datteren kom sønnen hennes, Meinrad, inn som arving til setet. Han overtok det rundt år 175, og broren hans er den foreløpige vicomten. Det er usikkert om det finnes en grevinne av Blarwen Cross, eller om det er noen bastarder som kan overta setet etter Meinrad. Om han ikke skaffer seg en arving, vil setet gå over til den meget kontroversielle Delayahu Braidenbecker: en opprører og motstander av Imperiet.

## ***Merkbare medlemmer***

* Preston Braidenbecker, husets grunnlegger
* "Chuck" Braidenbecker, familiens sorte får
* Ualan Braidenbecker, lot en uekte datter få setet som greve av Blarwen Cross
* Teal Katherine Braidenbecker, prøvde å sikre huset Winter setet som grever av Blarwen Cross
* Meinrad Braidenbecker, sittende greve av Blarwen Cross
* Delayahu Braidenbecker, vicomten som står på opprørernes side

## ***Trivia***

1. *Braidenbecker* er et navn som er sammensatt av navnelementene *Braiden* "laks" og *Becker* "baker".